लेट्यूस: कमाई के साथ स्वास्थ्यवर्धक
जापान-अमेरिकाकी लेट्यूस किस्में भारत की जमीन पर भरपूर उत्पादन दे रही हैं। कई किसान इनकी पैदावार कर पांच सितारा होटल में पहुंचा रहे हैं। वैज्ञानिकों की मानें तो लेट्यूस ओमेगा-9 ओमेगा-3 से भरपूर होता है। अब देश के कई इलाकों में लोग इसे सलाद के रूप में प्रयोग करते हैं। किसानों को चाहिए कि इस तरह की खेती कर अधिक मुनाफा लें।
सब्जी उत्कृष्टता केंद्र, घरौंडा (करनाल) में वैज्ञानिकों ने जापान की फायरफॉक्स अमेरिका की रेडर किस्मों की लेट्यूस उगाई है। दूर-दराज के किसान इन्हें देखने रहे हैं। कई प्रगतिशील किसानों ने इन्हें अपने खेतों में उगाना भी शुरू कर दिया है। वैज्ञानिकों का कहना है कि एक एकड़ में लेट्यूस के करीब 28,000 हेड लगाए जाते हैं। एक लेट्यूस का वजन 150 ग्राम तक होता है। यहां पर मल्टीकलर लेट्यूस उगाए गए हैं और किसानाें को इन्हें उगाने के लिए प्रशिक्षण भी दिया जाता है।
कई किसान सब्जी उत्कृष्टता केंद्र, घरौंडा से प्रशिक्षण ले चुके हैं। किसान इन किस्मों को सितंबर से अक्टूबर तक लगा सकते हैं। 90 से 100 दिनों के अंदर इसका उत्पादन शुरू हो जाता है।
जो किसान अपने खेत में लेट्यूस लगाना चाहते हैं, वे सब्जी उत्कृष्टता केंद्र, घरौंडा से संपर्क कर सकते हैं। केंद्र की ओर से किसानों को इसके हेड उपलब्ध कराए जाते हैं। यहां से किसानों को निरोगी पौध मिलती है। एक एकड़ से करीब 20 टन तक लेट्यूस का उत्पादन ले सकते हंै।
सब्जी उत्कृष्टता केंद्र, घरौंडा के उपनिदेशक डॉ. सतेंद्र यादव का कहना है कि केंद्र के आउटलेट पर इनकी बिक्री की जा रही है। दिल्ली चंडीगढ़ के लोग इनको सलाद के रूप में प्रयोग करते हैं। स्थानीय बाजार में भी धीरे-धीरे इसकी मांग बढ़ रही है।
bho_Deva hin_Deva hin_Deva hin_Deva hin_Deva hin_Deva